b'\n_START_ARTICLE_\nIvan Brlek\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini peka Ivana Brleka in gospodinje Helene Brlek, rojene Kastelic. Ljudsko \xc5\xa1olo je obiskoval v rojstnem kraju. Gimnazijo je v letih 1924\xe2\x88\x921933 obiskoval pri fran\xc4\x8di\xc5\xa1kanih na Ko\xc5\xa1ljunu, Badiji in Dubrovniku, kjer je tudi maturiral. Leta 1928 je vstopil k fran\xc4\x8di\xc5\xa1kanom, opravil noviciat in 1933 slovesne zaobljube. Bogoslovje je \xc5\xa1tudiral v Makarski, Dubrovniku (1933-1936) in Rimu (1937). V duhovnika je bil posve\xc4\x8den 5. julija 1936 v \xc5\xa0ibeniku. Nadaljeval je \xc5\xa1tudij prava na Pape\xc5\xa1ki univezi Antonianum(1937-1940); isto\xc4\x8dasno pa je \xc5\xa1tudiral \xc5\xa1e arhivistiko na vatikanski Paleografski \xc5\xa1oli. Doktoriral je z disertacijo De evulutione iuridica studiorum in Ordine Minorum ab into usquead annum 1517._NEWLINE_Po kon\xc4\x8danem \xc5\xa1tudiju se je vrnil v domovino in v letih 1940\xe2\x88\x921951 v Dubrovniku in Makarski opravljal slu\xc5\xbebo predavatelja kanonskega prava, cerkvene zgodovine in knji\xc5\xbeni\xc4\x8darstva. Bil je tudi rektor teolo\xc5\xa1kega \xc5\xa1tudija in tajnik fran\xc4\x8di\xc5\xa1kanske province. Leta 1951 je bil imenovan za profesorja na Pravni fakulteti fran\xc4\x8di\xc5\xa1kanske Pape\xc5\xa1ke univerze Antonianum v Rimu, kjer je v letih 1952 - 1976 predaval kanonsko pravo, pravno filozofijo in metodologijo. Leta 1976 se je vrnil v Dubrovnik, kjer se je ukvarjal z raziskovalnim delom, sodeloval pa je tudi z Jugoslovenskim leksikonografskim zavodom v Zagrebu. Napisal je ve\xc4\x8d kot sto znanstvenih razprav s podro\xc4\x8dja kanonskega in civilnega prava ter pravne zgodovine in filozofije, ki jih je objavil predvsem v reviji Antonianum.'